«1WIN» онлайн-казино ұйымдастырушыларына халықаралық іздеу жарияланды
DATE: 10:59, 09 Қаңтар 2024 | GMT +5
TITLE: «1WIN» онлайн-казино ұйымдастырушыларына халықаралық іздеу жарияланды
URL: https://kaz.inform.kz/news/1win-onlayn-kazino-uyimdastirushilarina-halikaralik-zdeu-zhariyalandi-1b2cfa/
META: DATE: 10:59, 09 Қаңтар 2024 | GMT +5
TOTAL WORDS: 127
AUTHOR(S):
TEXT: Қаржылық мониторинг агенттігі баспасөз қызметінің мәліметінше, онлайнплатформа заңсыз ойын бизнесін ұйымдастырумен қатар мыңдаған отандастарымызды тартып, тиісті лицензиясыз букмекерлік қызмет көрсеткен. Ақшалай қаражат интернетэквайринг арқылы аутентификациясыз қабылданған, бұл тіпті кәмелетке толмағандарға да құмар ойындарға қатысуға мүмкіндік берді. 2023 жылдың өзінде-ақ онлайнказино айналымы шамамен 4 млрд теңге болған. Қазір тергеу жалғасып жатыр. онлайнказино сайты бұғатталды, төрт ұйымдастырушыға халықаралық іздеу жарияланды. Тәркіленуге жататын мүлікке және жалпы сомасы 1, 5 млрд теңге ақшалай қаражатқа тыйым салынды. Сондай-ақ «Mercedes-Maybach S500» және «Lamborghini Huracan» автокөліктері тәркіленді. ҚР ҚПК-нің 201-бабына сәйкес өзге де ақпарат жария етілуге жатпайды. Қаржылық мониторинг агенттігі Қазақстан заңнамасына сәйкес елде онлайнказино қызметіне тыйым салынғанын, ал букмекерлік қызметтер тиісті лицензия болған жағдайда ғана көрсетілетінін ескертті. «Агенттіктің «АФМ Insider» телеграмботына экономикалық құқық бұзушылық фактілері туралы хабарлауыңызға болатынын естеріңізге саламыз», - делінген хабарламада
